Die liedjie, Soos Reën speel reeds vir ‘n geruime tyd op radiostasies landswyd en nou is die musiekvideo ook bekendgestel! Henrico verklap dat dit in die aand geskiet is en dat dit nogal koud was. Hy is egter baie opgewonde oor die eindresultaat en sien uit daarna om dit nou met die publiek te deel. “Die tema van die musiekvideo is eintlik baie eenvoudig. Dit is ek wat in ’n ou, verlate sitkamer sit en klavier speel. Maar skielik begin dit reën in die kamer. Dit was vir my so lekker om soveel mense om my te hê wat my ondersteun en help met my droom. Ek droom al vandat ek vyf is daaroor om ’n musiekvideo op te neem,” vertel hy.